1Sasudah Isa Almasih mamba-ri pitunjuak-pitunjuak, kaba-ke pangikuik-Nyo nan duwo baleh tu, mako, Baliau barangkek dari tampaik tu. Baliau payi ma-aja, sarato mam-baritokan Injil di kota-kota nan dakek dari sinan tu. 2Yahya Pambaptis nan sadang di pinjaro, mandanga kaba tantang saga-lo sasuatu nan lah dipabuwek dek Isa Almasih. Mako, inyo manyuruah baba-rapo urang pangikuiknyo, untuak payi batanyo kabake Isa Almasih, 3”Angku koh urangnyo, nan di-utuih manuruik janji Allah, atau paralukoh kami ma-nunggu urang nan lain?” 4Isa Almasih manjawauk, ”Babaliak-lah kabake Yahya, sarato curitokanlah, apo nan lah angkau danga, sara-to apo nan lah angkau liyek: 5Urang buto bisa maliyek, urang lumpuah da-pek bajalan, urang bapanyakik kulik nan manakuikkan cegak; urang pakak bisa mandanga, urang mati bisa iduik baliak, sarato Injil nan dari Allah, di-baritokan kabake urang-urang nan bansaik. 6Basukocitolah urang nan indak ba-alasan, untuak indak ma-narimo Ambo!” 7Sasudah utusan-utusan Yahya tu bi payi, mako, Isa Almasih bakato ka-bake urang nan banyak, tantang diri Yahya. Baliau bakato, ”Apo nan ang-kau caliak ka padang gurun? Apo nak maliyek rumpuik nan di-ambuih ri-buik? 8Nak maliyek apo angkau payi ka sinan? Apokoh nak maliyek urang nan babaju rancak? Urang-urang nan babaju rancak, tampaiknyo di istano! 9Jadi, baa mangko angkau bi payi ka padang gurun? Apokoh nak bi mali-yek surang nabi? Batua, malah labiah daripado surang nabi. 10Dek kara-no, Yahya tu lah nan dimukasuikkan dek ayaik Alkitauk, nan tatulih bak-cando iko, Ikolah utusan-Den, kato Allah, Aden ma-utuih inyo labiah dulu daripado Angkau supayo inyo manyadiyokan jalan untuak Angkau.’ 11Jo sasungguahnyo, Ambo bakato kabake angkau! Sajak dunia takam-bang, alun ado lai urang nan labiah basa dari Yahya Pambaptis. Tapi, bi-yapun baitu, urang nan paliang ketek di dalam Karajaan Sarugo, labiah ba-sa daripado Yahya Pambaptis. 12Sajak Yahya mangabakan barito nan diba-woknyo, sampai ka maso kiniko, umaik Allah dilawan jo tindakkan kareh, dek urang-urang nan ba-usawo nak ma-nguwasoinyo. 13Sampai ka maso ti-bonyo Yahya, kasadonyo paratuaran Musa, sarato jo ajaran nabi-nabi, lah manubuwaikkan tantang sagalo par-karo nan musti tajadi. 14Jikok angkau layi namuah bi picayo, Yahya tu lah, nan Elia, nan kadatangannyo lah di-nubuwaikkan. 15Siya nan lai bi bata-lingo, andaklah inyo namuah bi man-danga! 16Jo apolah ka Ambo ibaraikkan urang-urang nan iduik di jaman kini-ko? Inyo tu bakcando anak-anak nan bi duduak di pasa. Nan sakalompok bi bakato kabake nan lain, 17’Kami lah mandendangkan lagu bagadang ati, untuak kalian, tapi, kalian indak namuah doh manari! Kami lah man-dendangkan lagu ba-ibo ati, nan kali-an, indak doh bi manangih!’ 18Yahya datang,— inyo bapuwaso, sarato indak doh maminun anggur; nan urang-urang tu bi bakato, ’Inyo kamasuak-an se-tan!’ 19Kiniko Anak Manusia datang, — Inyo makan, sarato jo minun; ma-ko, urang-urang tu bi bakato, ’Liyek-lah urang tu! Cangok, pamabuak, kan-ti tukang mintak pajak, sarato kanti pulo dek urang-urang nan badoso.’ Bi-yapun baitu, kabijaksanoan Allah ta-bukti dari sagalo asienyo.” 20Sudah tu, Isa Almasih muloi mam-paringekkan kota-kota, tampaik Baliau paliang banyak mampabuwek mukji-zat. Dek karano, urang-urang di ko-ta-kota tu, indak bi namuah batobaik dari doso-dosonyo. 21”Cilakolah ang-kau, oih Korazim! Cilako pulolah ang-kau, oih Betsaida! Kok santano sagalo mukjizat nan dipabuwek di tangah-ta-ngah angkau tu, lah dipabuwek di Ti-rus, sarato jo di Sidon, lah musti sa-jak dari dulu lai, urang-urang nan di sinan tu bi batobaik dari doso-doso-nyo, sarato bi malakekkan baju tando basadiah ati, sarato ka bi malatakkan abu di ateh kapalonyo. 22Tapi, Ambo bakato kabake angkau, isuak di Ari Kiyamaik, urang-urang Tirus, sarato jo urang Sidon tu, labiah ringan lai ukunannyo daripado angkau! 23Nan angkau, oih Kapernaum! Apokoh ang-kau ka ditenggikan sampai ka saru-go? Indak! Malah angkau ka di-am-buangkan masuak narako! Dek karano, kok santano sagalo mukjizat nan di-pabuwek di tangah-tangah angkau tu, lah dipabuwek di Sodom, mako, So-dom tu ka ado juwo lai sampai kiniko! 24Kana-ilah nan Ambo katokan ko, isuak di Ari Kiyamaik, urang Sodom tu labiah ringan lai ukunannyo dari-pado angkau!” 25Pado kutiko itu, Isa Almasih ba-dowa, ”Oih Bapak, Tuhan nan mangu-wasoi langik jo bumi! Ambo batari-mo kasih kabake Angkau, dek karano, kasadonyo tu Angkau rasiyokan tara-dok urang-urang nan pandai, sarato taradok urang nan ba-alemu, tapi, lah Angkau nyatokan kabake urang-urang badarai. 26Oih Bapak, itulah nan ma-nyanangkan ati Angkau.” 27Sudah tu, Isa Almasih bakato, ”Sa-galo sasuatu lah disarahkan dek Bapak kabake Ambo. Indak surang juwo doh urang nan layi tawu, tantang Anak, salain daripado Bapak. Indak ado pulo doh urang nan layi tawu, siya Bapak, salain daripado Anak, sarato jo urang-urang nan lah di agiah tawu dek Anak, tantang siapo Bapak. 28Bi datanglah kabake Ambo, oih kasadonyo angkau nan bi latiah, sara-to nan bababan barek; Ambo ka mam-barikan sumangaik nan baru kabake angkau. 29Turuiklah parentah Ambo, sarato barajalah kabake Ambo. Dek karano, Ambo ko lamah lambuik, sa-rato jo randah ati, mako, iduik ang-kau ka basumangaik baliak. 30Dek karano, sagalo parentah Ambo tu, ma-nyanangkan, baitu pulo, baban nan Ambo pikuakan kabake angkau, in-dak barek.”
Copyright
Learn More
min_Latn zho_Hant eng_Latn